TWPC ผ่านเกณฑ์ระดับโลก BRC เกรดสูงสุด AA
TWPC ผ่านเกณฑ์ระดับโลก BRC เกรดสูงสุด AA สำหรับการผลิตก๋วยเตี๋ยว และเส้นหมี่
1 มี.ค. 2562

คุณโฮ เรน ฮวา (ที่ 2 จากซ้าย) ประธานเจ้าหน้าที่บริหาร พร้อมด้วย คุณประทีป เลิศวัฒนากิจกุล (ซ้ายสุด) กรรมการผู้จัดการ (ธุรกิจอาหาร) บริษัท ไทยวา จำกัด (มหาชน) หรือ TWPC รับมอบเกียรติบัตร และถ่ายภาพร่วมกับ คุณพิทักษ์ สุภนันทการ Managing Director (ที่ 2 จากขวา) คุณศรีนิสาว เรดดี้ วินทา Executive Vice President (ขวาสุด) บริษัท ทูฟ นอร์ด (ประเทศไทย) จำกัด ซึ่งประกอบธุรกิจบริการด้านการรับรองและออกใบรับรองตามมาตรฐานระบบทั้งใน และนอกประเทศอันเกี่ยวกับคุณภาพ ความปลอดภัย สุขภาพ สิ่งแวดล้อม
ทั้งนี้ เนื่องในโอกาสที่โรงงานธุรกิจอาหาร TWPC ที่บางเลน ผ่านมาตรฐาน BRC Global Standards เกรดสูงสุดระดับ AA สำหรับการผลิตก๋วยเตี๋ยว และเส้นหมี่ ซึ่งเป็นโรงงานเส้นก๋วยเตี๋ยวแรกในประเทศไทย สะท้อนให้เห็นถึงมาตรฐานคุณภาพ และความปลอดภัยด้านการผลิตอาหารระดับสากลสูงสุดที่หน่วยงาน สมาคมผู้ค้าปลีกยอมรับทั่วโลก